CELEX: 31999D0659
Language: lt
Date: 936748800000
Title: 1999 m. rugsėjo 8 d. Komisijos sprendimas, nustatantis Europos žemės ūkio orientavimo ir garantijų fondo asignavimų kaimo plėtros priemonėms 2000–2006 metams valstybėms narėms skiriamas orientacines lėšas (pranešta dokumentu Nr. C(1999) 2843)

Svarbus teisinis pranešimas

|

31999D0659

Oficialusis leidinys L 259 , 06/10/1999 p. 0027 - 0028

		Komisijos sprendimas1999 m. rugsėjo 8 d.nustatantis Europos žemės ūkio orientavimo ir garantijų fondo asignavimų kaimo plėtros priemonėms 2000–2006 metams valstybėms narėms skiriamas orientacines lėšas(pranešta dokumentu Nr. C(1999) 2843)(1999/659/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1999 m. gegužės 17 d. Tarybos reglamentą (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai [1], ypač į jo 46 straipsnio 2 dalį,(1) kadangi įsipareigotų asignavimų skyrimas į pirmo tikslo programas įtrauktoms kaimo plėtros priemonėms bendrai finansuojamas EŽŪOGF Orientavimo skyriaus, remiantis Reglamento (EB) Nr. 1257/1999 35 straipsnio 2 dalies pirma įtrauka;(2) kadangi pagal Reglamento (EB) Nr. 1257/1999 35 straipsnio 2 dalies antros įtraukos nuostatas EŽŪOGF Garantijų skyrius bendrai finansuoja Bendrijos paramą kitoms kaimo plėtros priemonėms;(3) kadangi 1999 m. kovo 24 ir 25 d. Berlyno Europos Vadovų Tarybos susitikimo išvadų 23 punkte yra nustatyta 2000–2006 metų kaimo plėtros finansinė perspektyva ir EŽŪOGF Garantijų skyriaus finansuojamos lydinčiosios priemonės;(4) kadangi Komisija, remdamasi Reglamento (EB) Nr. 1257/1999 46 straipsnio 2 dalimi, valstybių narių kaimo plėtrai skiria pradines lėšas, kurias, paskirstytas pagal metus, bendrai finansuoja EŽŪOGF Garantijų skyrius, ir taiko objektyvius kriterijus, atsižvelgiant į konkrečią padėtį, reikmes ir būtinas pastangas, ypatingai aplinkosaugos, naujų darbo vietų kūrimo ir gamtovaizdžio išsaugojimo srityse;(5) kadangi Komisija, atsižvelgdama į kaimo vietovėse, turinčiose teisę į paramą pagal Struktūrinių fondų antrąjį tikslą, galimus konkrečius struktūrinius sunkumus, stengiasi užtikrinti, kad, kalbant apie Reglamento (EB) Nr. 1257/1999 33 straipsnyje nustatytas priemones, Bendrijos pagalba vienam gyventojui planuojant kaimo plėtros priemones būtų daug didesnė negu vietovėse, kurios nepatenka į pirmąjį arba antrąjį tikslą;(6) kadangi atsižvelgiama į 1999 m. kovo 24 ir 25 d. Berlyno Europos Vadovų Tarybos susitikimo išvadų 22 pastraipą;(7) kadangi Komisija, remdamasi Reglamento (EB) Nr. 1257/1999 46 straipsnio 3 dalimi, pradines lėšas pakoreguoja remdamasi valstybių narių pateiktomis faktinėmis išlaidomis ir pakoreguotomis išlaidų prognozėmis atsižvelgdama į programos tikslus,PRIĖMĖ ŠĮ SPRENDIMĄ:1 straipsnisPriede yra nustatytos EŽŪOGF Garantijų skyriaus 2000– 2006 metams valstybių narių kaimo plėtrai remti bendrai finansuojamos pradinės lėšos.2 straipsnisŠis sprendimas skirtas valstybėms narėms.Priimta Briuselyje, 1999 m. rugsėjo 8 d.Komisijos varduFranz FishlerKomisijos narys[1] OL L 160, 1999 6 26, p. 80.--------------------------------------------------PRIEDASParama kaimo plėtrai 2000–2006 metamsValstybės narėms skiriamos lėšosValstybė narė | Skiriamos piniginės lėšos |Metinis vidurkis mln. eurų 1999 m. kainos | % |Belgija | 50 | 1,2 |Danija | 46 | 1,1 |Vokietija | 700 | 16,1 |Graikija | 131 | 3,0 |Ispanija | 459 | 10,6 |Prancūzija | 760 | 17,5 |Airija | 315 | 7,3 |Italija | 595 | 13,7 |Liuksemburgas | 12 | 0,3 |Nyderlandai | 55 | 1,3 |Austrija | 423 | 9,7 |Portugalija | 200 | 4,6 |Suomija | 290 | 6,7 |Švedija | 149 | 3,4 |Jungtinė Karalystė | 154 | 3,5 |Iš viso | 4339 | 100 |--------------------------------------------------